572 GEOLÓGIAI ESEMÉNYEK. 
A fémbányászatnál kénytelen vagyok a t. pénzügyminiszterhez egy ké- 
réssel fordúlni. Tudom ugyanis és igen helyeslem, hogy a t. pénzügyminiszter 
úr a jövő, 1912. évi költségvetés összeállítására kiadta a rendeletet és abban 
kijelentette, hogy a pénzügyi tisztviselők létszámviszonyainak rendezését be- 
fejezettnek tekinti, — én a magam részéről ezt szintén teljesen elismerem — 
de hozzáteszi, hogy legfeljebb ott lehet kivétel, ahol kiváló aránytalanság meg- 
szüntetéséről van szó. Én egy ilyen aránytalanságot látok a fémbányászati 
bánya- és kohótisztviselőknél. Ezeket ugyanis kicsit mostohán kezelik a vaskő- 
bányászat, a vasgyárak és az új kőszénbányászati tisztviselőkkel szemben és 
ajánlom a t. pénzügyminiszter úr figyelmébe, hogy a bajon valami módon 
segítsen. 
Van nekünk Magyarországon egy specialitásunk, ez az opálbányászat. 
Ilyen egész Magyarországon csak egy van Dubnikon, Sárosmegyében. Éveken 
át bérletben volt — a kincstár tulajdonát képezte — és a bérlők ott igen szép 
eredménnyel dolgoztak. Hiszen tudjuk, hogy az opál, mert ez a magyar nemes 
opál, amely nálunk létezik, híres volt az emész világon. A bérlet beszünteté- 
sével véletlenül a piacon a drágakövek tekintetében különféle változások tör- 
téntek s így nem akadt bérlő a bányára, úgy hogy a kincstár kénytelen volt 
saját kezelésében fenntartani és a termelést folytatni. Jelenleg körülbelül 
44,000 karat opálkészlettel is bír. Természetesen egy kincstár nagyon nehézkes 
arra, hogy értékesítsen drágaköveket. Azt tartom, hogy ily üzemet csak privát 
társaság űzhet és azért ajánlom, hogy e bányát vagy adják újból bérbe, vagy 
pedig, ha lehetséges, adják el. Ugy tudom, hogy e tekintetben folynak is tár- 
gyalások. 
A petróleum, földigáz és kálisó tekintetében rövid akarok lenni, t. ház, 
hiszen e kérdés részleteit éppen a legutóbbi törvényjavasla: tárgyalása alkal- 
mával bőven kifejtették. E célra a mostani költségvetésben 150.000 korona 
van fölvéve. Őszintén bevallom, hogy ezt az összeget kissé csekélynek tartom, 
mert nézetem szerint a furatásokat, a kutatásokat a legnagyobb eréllyel tovább 
kell folytatnunk. Tudomásom van róla, hogy történtek már intézkedesek és hogy 
most is fúrás alatt van Marosugrán egy fúrlyuk, mely 220 méter mélységben 
volt május végén, tudom, hogy itt már három réteg gázt fúrtak meg és hogy 
közöttük van, mint a lapokban legutóbb olvastam, egy gázkitörés 20 atmosz- 
féra nyomással, ami igen szép eredmény; tudomásom van róla, hogy Szász- 
" régenben 414 méter mélységre van már a fúrlyuk, amely szintén két réteg 
gázt ért el és arról is tudomásom van, hogy a többi furatásokat szintén meg- 
kezdték, vagy részben meg fogják kezdeni, amint a szükséges gépek a hely- 
színére érkeznek és be lesznek rendezve. 
Nézetem szerint azonban azért csekély a költségvetésben fölvett összeg, 
mert nem lehet abból a tervbe vett alapos geológiai tanulmányok alapján 
szétosztott mély fúrlyukak mélyítését elvégezni, hiszen tudjuk, hogy mindig 
antiklinális irányba kell a földigázt és a petróleumot keresni, az antiklinális 
irány pedig a mélység felé változik és megtörténik, hogy a helyesen telepített 
irányban nem találjuk meg a földigázt. 
Szükségesnek tartom, hogy a mély és a nagyobb fúrlyukak körül kisebb 
